burgasdotpro/wikipedia huggingface dataset:
Zoznam hviezdnych článkov/2

Tento index bol automaticky vygenerovaný podľa tejto . Obsahuje 4 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
20.
20 Leonis Minoris
23.
23 Librae
26.
26 Draconis
2m.
2M1207
Zoznam hviezdnych článkov/3

Tento index bol automaticky vygenerovaný podľa tejto . Obsahuje 5 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
30.
30 Herculis
33.
33 Hydrae
36.
36 Ophiuchi - 36 Ursae Majoris
37.
37 Geminorum
Zoznam hviezdnych článkov/4

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
41.
41 Arae
44.
44 Bootis
47.
47 Ursae Majoris
Curling na Zimných olympijských hrách 2018

Curling na Zimných olympijských hrách 2018 bol curlingový turnaj v rámci multišportového podujatia Zimných olympijských hier 2018. Konal sa v juhokórejskom meste Pchjongčchang v dňoch od 8. do 25. februára 2018, za účasti 10 mužských a 10 ženských tímov. Zápasy sa odohrali vo viacúčelovej aréne Gangneung Curling Centre s kapacitou 3 500 divákov. V mužskej kategórii zvíťazilo , ktoré vo finálovom zápase vyhralo nad . U žien získalo olympijský titul , keď vo finále zvíťazilo nad domácou . Pre strieborný domáci tím a aj bronzové to bola prvá olympijská medaila.
Curlingový turnaj sa organizoval prvýkrát na hrách v roku 1924 v Chamonix, pravidelne sa však organizuje až od hier v roku 1998 v Nagane a toto bolo jeho 7. vydanie. Nováčikom olympijského turnaja bolo mužské družstvo Kórejskej republiky. Okrem klasických tímových turnajov sa prvýkrát organizoval aj turnaj zmiešaných dvojíc.
Kvalifikácia.
Poznámka: Číslo v zátvorke udáva umiestnenie vo svetovom rebríčku WCF v roku 2018.
Dodeciliarda

Dodeciliarda alebo Duodeciliarda je tisíc dodeciliónov, čiže 1075; v USA, v bývalom ZSSR a v minulosti vo Francúzsku sa toto číslo nazýva kvadrovigintilión.
Amfora

Amfora ( – „nosený z obidvoch strán“, ) je druh nádoby s charakteristickým vzhľadom a veľkosťou. Používali sa už v neolite. Prepravovali sa v nich tuhé (obilie) aj tekuté látky ale hlavne víno a olej. Najčastejšie sú z keramiky, ale sú aj z kovu a zriedka z kameňa a skla. V starovekom Grécku boli amfory predmetom maliarskeho umenia a bohato sa zdobili. Amfora bola štíhla, mala dve vertikálne uši. Hrdlo nádoby bolo oproti telu výrazne užšie. Vzhľad sa od obdobia a miesta mierne odlišoval.
V starovekých Aténach dostávali víťazi na panathenajských hrách tzv. "panathenajské amfory", keramické vázy naplnené jemným olejom z olív pestovaných v posvätných hájoch. Boli približne pol metra vysoké, na jednej strane boli ozdobené zobrazením príslušnej súťažnej disciplíny a na druhej zobrazením bohyne Atény (napr. víťaz v behu na jedno stadion dostal 50 takýchto amfor, víťaz v pankratiu 40, víťaz v inej disciplíne 30). 
Grécka amfora mala objem asi 38,8 litra, rímska bola menšia 25,5 l.
Tredecilión

Tredecilión je:
Dá sa zapísať ako :formula_1
Súborný katalóg

Súborný katalóg je katalóg, ktorý obsahuje záznamy dokumentov nachádzajúcich sa vo fondoch viacerých knižníc alebo informačných inštitúcií určitého mesta, okresu, regiónu krajiny, určitej siete knižníc alebo informačných inštitúcií. 
Celoštátne slovenské súborné katalógy.
Slovenská knižnica – KIS3G.
"Slovenská knižnica" ako výstup projektu KIS3G je súborným katalógom, ktorý prevádzkuje Slovenská národná knižnica. Katalóg "Slovenská knižnica" je postavený na knižnično-informačnom systéme Virtua a v súčasnosti je do projektu aktívne zapojených 30 knižníc. 
Súborný katalóg periodík.
Prevádzkovateľom je Univerzitná knižnica v Bratislave, ktorá ho spravuje už od roku 1965. "Súborný katalóg periodík" je celoštátny a obsahuje bibliografické údaje o vyše 79 000 slovenských a zahraničných periodikách. Zapojených je doňho 520 inštitúcií. Od marca 2007 súborný katalóg funguje v systéme Virtua. 
Súborný katalóg zahraničných kníh.
Je klasický lístkový katalóg situovaný v Univerzitnej knižnici v Bratislave, známy pod názvom CEZL (celoštátna evidencia zahraničnej literatúry). Obsahuje vyše 3 milióny záznamov zahraničných kníh, ktoré od roku 1965 získali slovenské (do roku 2003) a české (do roku 1993) knižnice.
InfoGate.
Súborný katalóg InfoGate prevádzkuje súkromná spoločnosť SVOP, ktorá zároveň vyvíja knižnično-informačný systém Dawinci a Biblib. K januáru 2018 doňho bolo zapojených 38 knižníc využívajúcich systém Dawinci a iné knižnično-informačné systémy pôsobiace na Slovensku. 
Ďalšie súborné katalógy.
Na Slovensku možno nájsť aj rôzne menšie súborne katalógy, najčastejšie pre siete regionálnych knižníc, napríklad v Žilinskom, Trenčianskom alebo Banskobystrickom samosprávnom kraji. 
Národný súborný katalóg slovenských knižníc v ucelenej forme v súčasnosti nejestvuje.
Fakulta baníctva, ekológie, riadenia a geotechnológií Technickej univerzity v Košiciach

Fakulta baníctva, ekológie, riadenia a geotechnológií Technickej univerzity v Košiciach (skr. FBERG) je jedna z fakúlt Technickej univerzity v Košiciach.
Vedenie fakulty.
Vedenie fakulty pozostáva z:
Zoznam pracovísk.
Ústavy fakulty.
Fakulta obsahuje nasledujúce ústavy:
Fakultné pracoviská.
Pracoviská fakulty sa delia na týchto päť častí:
Kvalifikácia na Majstrovstvá Európy UEFA vo futsale žien 2019

Kvalifikácia na Majstrovstvá Európy UEFA vo futsale žien 2019 bola kontinentálna kvalifikácia vo futsale žien, ktorú organizuje Európska futbalová únia (UEFA), o postup na Majstrovstvá Európy 2019. Zúčastnilo sa jej 23 európskych družstiev, ktoré súťažili o 4 postupové miesta na záverečný turnaj v 3 skupinách predkvalifikácie a 4 skupinách kvalifikácie. Prebiehala od 21. augusta do 15. septembra 2018.
Z predkvalifikácie postúpili víťazi skupín do hlavnej kvalifikácie a z hlavnej kvalifikácie postúpili víťazi kvalifikačných skupín na záverečný turnaj. 
Nasadenie do výkonnostných košov.
Kedže pre ženské tímy to bola premiérová súťaž, družstvá boli nasadené do výkonnostných košov podľa koeficientu mužských družstiev. Ten bol bol vypočítaný na základe dosiahnutých výsledkov v kvalifikáciach a záverečných turnajoch na MS 2016, ME 2016 a ME 2018.
Kormorán malý

Kormorán malý alebo kormorán čiernozobý (lat. "Microcarbo pygmaeus", staršie "Phalacrocorax pygmeus") je veslonožec z čeľade kormoránovitých. Kormorán malý žije v centrálnej Palearktíde s najväčšou populáciu v delte Dunaja. Podľa Medzinárodnej únie na ochranu prírody a prírodných zdrojov kormorán malý patrí medzi najmenej ohrozené druhy, trend celkovej aj európskej populácie je stúpajúci.
Výskyt a stav na Slovensku.
Odhadovaný počet hniezdiacich párov v rokoch 19801999 bol 0 – 1, zimujúcich jedincov 0 – 60. Trendy neboli stanovené, nakoľko išlo o novohniezdiaci druh. Ekosozologický status v roku 1995 "I" - nezaradený. V roku 1998 "NE" – nehodnotený druh podľa uvedených kritérií z viacerých dôvodov. V roku 2001 "NE" - nehodnotený. Európsky ochranársky status "SPEC2" - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh.
V rokoch 20082012 nebol hodnotený z dôvodu nedostatku údajov. V roku 2014 NA - (regionálne) nepríslušný. Kormorán malý je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Do hodnotenia v rokoch 20132018 sa už tento druh nedostal.
Ochrana.
Je zákonom chránený, spoločenská hodnota je 2000 € (Vyhláška MŽP č. 170/2021).
Gumkáči

Gumkáči je americký animovaný televízny seriál určený pre deti, ktorý bol vytvorený spoločnosťou Walt Disney v druhej polovici osemdesiatych rokov 20. storočia a v Slovenskej republike bol vysielaný od roku 1992. Bolo natočených celkom 65 dielov, ktoré združovalo 95 epizód (30 dielov je zložených z dvoch epizód).
Obsah seriálu.
Hlavnými hrdinami tohto seriálu je šesť (neskôr sedem) humanoidných medveďov. Ďalej sa v seriáli objavujú prostomyseľní obrovia a zopár ďalších ľudských postáv. Séria sa odohráva vo svete, ktorý sa podobá stredovekej Európe. Gumkáči žijú v lese, v ktorom sa schovávajú pred ľuďmi, ktorí si myslia, že gumkáči už neexistujú a že príbehy o nich sú len rozprávky. O ich existencii vie okrem epizodických postáv len pár ľudí – knieža Igthorn, princezná Clara, kráľovské páža Kevin a starý otec Gregor.
Hlavným nepriateľom gumkáčov je vojvoda Igthorn, ktorý žije v Lotrounsku na hrade Lotrník spolu s obrami. Hlavným cieľom vojvodu Igthorna je dostať sa na hrad Dunwyn, kde so svojou rodinou a poddanými žije kráľ Medunie – Gregor. Na tom, že sa Igthornov cieľ zatiaľ nepodarilo vykonať, majú veľký podiel gumkáči a ich priatelia.
Gumidžús.
Tajný elixír vyrobený z gumibobúľ (v originále "Gummiberries"), po jeho užití gumkáči začnú skákať. Ľudia zas dostanú ohromnú silu. Účinok však trvá len 1 minútu a na ľudí pôsobí len raz za deň.
Epizódy.
30 dielov je rozdelených na dve samostatné epizódy (cca 10minutové), rozlíšené písmenami "A" a "B".
Mernícka pahorkatina

Mernícka pahorkatina je geomorfologický podcelok Beskydského predhoria. Nachádza sa v strednej časti celku, približne medzi údoliami Tople na západe a Ondavky na východe.
Vymedzenie.
Podcelok zaberá strednú časť Beskydského predhoria a v rámci celku susedí na okraji údolia Ondavky s Humenským podolím, západným smerom v údolí Tople nadväzuje Hanušovská pahorkatina. Zo severu územie vymedzuje Ondavská vrchovina, južným smerom leží Východoslovenská pahorkatina s podcelkami Toplianska niva, Vranovská pahorkatina, Ondavská niva a Pozdišovský chrbát. Na juhozápadnom okraji vystupujú Vihorlatské vrchy s podcelkom Humenské vrchy.
Osídlenie.
Pahorkatinu pretínajú údolia riek Topľa a Ondava, v severojužnom smere do Východoslovenskej nížiny smerujú i ostatné menšie potoky. Popri nich je sústredené osídlenie, ktoré však predstavujú len malé obce s niekoľko sto obyvateľmi. 
Doprava.
Údoliami veľkých riek vedú hlavné cesty; západným okrajom vedie údolím Tople cesta I/18 (Prešov – Vranov nad Topľou) i železničná trať Prešov – Humenné, údolím Ondavy smeruje cesta I/15 z Vranova nad Topľou do Stropkova.
Simpsonovci – 30. séria

Tridsiata séria amerického animovaného seriálu "Simpsonovci" je pokračovaním dvadsiatej deviatej sezóny tohto seriálu. Premiérovo je vysielaná na americkej televíznej stanici Fox od 30. septembra 2018.
Séria oslávila svoje tridsiate výročie 15-hodinovým maratónom na kanáli FXX, ktorý sa začal 9. decembra 2018.
Hanušovská pahorkatina

Hanušovská pahorkatina je geomorfologický podcelok Beskydského predhoria. Nachádza sa v západnej časti celku, juhozápadne od údolia Tople.
Vymedzenie.
Podcelok zaberá západnú časť Beskydského predhoria a v rámci celku susedí na východe s Merníckou pahorkatinou, západným smerom nadväzuje Záhradnianska brázda. Na severe územie vymedzuje Ondavská vrchovina, juhozápadným smerom vystupujú Slanské vrchy s podcelkom Šimonka a juhovýchodným smerom leží Východoslovenská pahorkatina s podcelkami Podslanská pahorkatina a Toplianska niva.
Osídlenie.
Pahorkatinu zo severovýchodu ohraničuje rieka Topľa, v údolí ktorej ležia najväčšie sídla i mesto Hanušovce nad Topľou. V údoliach potokov v severnej časti sú zväčša menšie obce s niekoľko sto obyvateľmi. 
Doprava.
Údolím Tople prechádza cesta I/18 (Prešov – Vranov nad Topľou) i železničná trať Prešov – Humenné. Západným okrajom územia vedie cesta I/21 do Svidníka.
Masterpiece

Masterpiece môže byť:
Simpsonovci – 29. séria

Dvadsiata deviata séria amerického animovaného seriálu "Simpsonovci" je pokračovanie dvadsiatej ôsmej série tohto seriálu. Premiérovo bola vysielaná na americkej televíznej stanici Fox od 1. októbra 2017 do 20. mája 2018. Séria má celkom 21 dielov.
Záhradnianska brázda

Záhradnianska brázda je geomorfologický podcelok Beskydského predhoria. Nachádza sa v západnej časti celku, severovýchodne od Prešova.
Vymedzenie.
Podcelok leží na západnom okraji Beskydského predhoria a v rámci celku susedí na východe s Hanušovskou pahorkatinou. Na severe územie vymedzuje Ondavská vrchovina, okrajovo i pohorie Čergov, západným smerom leží Spišsko-šarišské medzihorie s podcelkami Šarišské podolie a Stráže. V južnej časti susedí Toryská pahorkatina (podcelok Košickej kotliny) a Slanské vrchy s podcelkom Šimonka.
Osídlenie.
Územie Záhradnianskej brázdy je stredne husto osídlené, nevyskytuje sa tu žiadne mesto. V údoliach potokov sú zväčša menšie obce s niekoľko sto obyvateľmi.
Doprava.
Údolím Ladianky vedie cesta I/18 (Prešov – Vranov nad Topľou) i železničná trať Prešov – Humenné. Východným okrajom územia vedie cesta I/21 do Svidníka, strednou časťou vedie cesta i železnica do Bardejova.
Dinotopia (minisérie)

Dinotopia je štvorhodinová (tri epizódy) TV miniséria vyrobená v koprodukcii Walt Disney Television a Hallmark Entertainment. Je založená na fiktívnom svete Dinotopia, utópie, v ktorej spolužijú vnímajúce dinosaury a ľudia. Vytvoril ju americký autor James Gurney. Miniséria vychádza z detailov z Gurneyho dvoch prvých kníh o Dinotopii: "Dinotopia" a "Dinotopia: Svet pod". Hlavnými postavami sú dvaja americkí dospievajúci chlapci zo súčasnosti (na rozdiel od viktoriánskej éry stroskotancov v knihách — film tak stráca niektoré charakteristiky z pôvodnej knihy). Chlapci sa zrútili s lietadlom svojho otca do mora a dostali sa na ostrov Dinotopia, kde sa musia prispôsobiť novej spoločnosti. Príbeh filmu obsahuje odkazy na veľa postáv z knihy. Pôvodnú hudbu skomponoval Trevor Jones.
Obsah.
Pár dospievajúcich nevlastných bratov Karla a Davida Scottovcov, letí s ich otcom na jeho súkromnom lietadle, keď Karl preberá riadenie, a tak si jeho otec môže pospať. Po vlete do búrky má Karl problémy, čo spôsobuje, že Frank znovu preberá kontrolu, keď sa lietadlo rúti do oceánu. Frank zachraňuje synov, ale má problémy pri úteku z havarovaného lietadla, pretože sa mu jeho bezpečnostný pás nedarí uvoľniť. Karl a David sa vynoria na brehu veľkého neznámeho ostrova. Keď hľadajú pomoc, Karl a David stretnú muža menom Cyrus Crabb, ktorý ich dovedie k Mestu na vodopáde, hlavnému mestu Dinotopie, skrytej civilizácie, kde ľudské bytosti a dinosaury žijú pokojne vedľa seba. V skutočnosti, niektoré dinosaury, zvlášť neurotický, ale priateľský Troodon s názvom Zippo, majú ľudskú inteligenciu a hovoria perfektnou angličtinou. Medzi mnohými pravidlami v Dinotopii je uznesenie, že keď raz na ich ostrov príde niekto nový, on alebo ona už nikdy nemôže toto miesto opustiť. Kým sa Karl a David pripravujú na svoje nové miesta v neznámom prostredí, obaja chlapci si vytvoria silné puto s mladou Marion, ktorá je na pokraji, aby sa stala "matriarchou" Dinotopiánskej spoločnosti. Legenda tvrdí, že ich predkovia žili v podsvetí, ktoré bola osvetlené slnečnými kameňmi. Cyrus kradne artefakty a knihy, aby sa pokúsil nájsť spôsob, ako sa dostať preč z ostrova. Zippo nájde všetky ukradnuté predmety, ale Cyrus ho ovalí a vhodí ho do vodného kanála. Medzitým Karl nájde dinosaurie vajcia a ide sám na misiu. Slnečné kamene udržiavajú záhadnú ochranu, ktorá spôsobuje, že dinosaury nemôžu zaútočiť. David sa potrebuje naučiť ovládnuť svoj strach. Bohužiaľ, Dinotopia hrozí invázia zlých mäsožravcov, nehovoriac o neočakávaných ľudských darebákoch.
Skaliar modrý

Skaliar modrý (iné názvy: drozd modrý, skalár modrý; lat. "Monticola solitarius") je druh z čeľade muchárovité. Obýva horské oblasti od Stredomoria, Afriky cez Strednú Áziu až po Japonsko. Podľa Medzinárodnej únie na ochranu prírody a prírodných zdrojov skaliar modrý patrí medzi najmenej ohrozené druhy, celková populácia je stabilná.
Výskyt a stav na Slovensku.
Skaliar modrý sa vzácne vyskytuje aj na Slovensku. Ekosozologický status v rokoch 1995, 1998 a 2001, 2014 žiadny. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh. 
Ochrana.
Je zákonom chránený, spoločenská hodnota je 2000 € (Vyhláška MŽP č. 170/2021).
Druh je zaradený do Bernského dohovoru (Príloha II).
Snehárka vrchovská

Snehárka vrchovská alebo pinka snehová (lat. "Montifringilla nivalis") je druh z čeľade vrabcovité. Obýva horské oblasti v Európe a v Ázii a hniezdi v nadmorských výškach od - Podľa Medzinárodnej únie na ochranu prírody a prírodných zdrojov snehárka vrchovská patrí medzi najmenej ohrozené druhy, celková populácia je stabilná.
Výskyt a stav na Slovensku.
Snehárka vrchovská je na Slovensku veľmi vzácny zimný hosť. Ekosozologický status v roku 1995 "Im" - nezaradený migrant, resp. nehniezdič. V rokoch 1998, 2001 a 2014 žiadny. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status. 
Ochrana.
Je zákonom chránená, spoločenská hodnota je 500 € (Vyhláška MŽP č. 170/2021).
Druh je zaradený do Bernského dohovoru (Príloha II).
Majstrovstvá AFNA v netballe 2018

Majstrovstvá AFNA v netballe 2018 bol v poradí 25. turnaj majstrovstiev AFNA, panamerického podujatia v netballe žien, ktoré organizuje Americká netballová federácia (Netball America, predtým AFNA). Konal sa v dňoch od 24. augusta2. septembra 2018 v Bridgetowne, na Barbadose, za účasti 8 tímov. Pôvodne sa na turnaji mali predstaviť aj ďalšie 3 družstvá: Antigua a Barbuda, Bermudy a Dominika. Barbados bol organizátorom amerického šampionátu tretíkrát, predtým hostil toto podujatie v rokoch 1991 a 2006. Zápasy sa odohrali v Garfield Sobers Gymnasium. Turnaj pozostával iba z jednej skupiny, v ktorej sa stretol každý s každým. Titul obhájilo , ktoré zvíťazilo vo všetkých stretnutiach.
Tento turnaj slúžil prioritne ako kvalifikácia panamerických družstiev na Majstrovstvá sveta 2019, ktoré organizuje Anglicko. Kvalifikovali sa na ne 2 najlepšie družstvá. Turnaja sa nezúčastnila , ktorá mala účasť na MS už dopredu zabezpečenú.
Účastníci.
Poznámka: Číslo v zátvorke udáva umiestnenie vo svetovom rebríčku INF k júlu 2018.
Herbst

Herbst:
Trasochvost horský

Trasochvost horský alebo trasochvost vrchovský (lat. "Motacilla cinerea") je malý sťahovavý vták z čeľade trasochvostovité. Hniezdi v Palearktíde, od severnej Afriky až po Japonsko. Podľa Medzinárodnej únie na ochranu prírody a prírodných zdrojov trasochvost horský patrí medzi najmenej ohrozené druhy, trend celkovej populácie je stabilný, v rokoch 19802013 bola európska populácia stabilná.
Výskyt a stav na Slovensku.
Trasochvost horský je žije od nadmorských výšok na celom území Slovenska až po alpínsky vegetačný stupeň pri vodných tokoch. Sťahovavý druh, vracia sa v marci, odlieta v septembri a v októbri.
Odhadovaný počet hniezdiacich párov je 10 000 - 20 000, zimujúcich jedincov 20 - 100. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Trasochvost žltohlavý

Trasochvost žltohlavý (lat. "Motacilla citreola") je malý sťahovavý vták z čeľade trasochvostovité. Obýva strednú Palearktídu v dvoch samostatných oblastiach. Podľa Medzinárodnej únie na ochranu prírody a prírodných zdrojov trasochvost žltohlavý patrí medzi najmenej ohrozené druhy, trend celkovej populácie je stúpajúci. Európska populácia narastá.
Výskyt a stav na Slovensku.
Trasochvost žltohlavý je na Slovensku vzácny jarný migrant (posledné potvrdené pozorovanie počas migrácie je z 25. apríla 2017, močiar Béter, Lučenec) a ojedinelý hniezdič na podmáčaných miestach pri riekach a rybníkoch. Pozorovania počas jarného ťahu pochádzajú z mesiacov apríl a máj, prvé hniezdenie bolo preukázané v roku 1997 pri obci Dvorec v Turčianskej kotline. 
Odhadovaný počet hniezdiacich párov je 0 - 2. Trendy neboli stanovené, nakoľko ide novohniezdiaci druh. Ekosozologický status v roku 1995 "Im" - nezaradený migrant, resp. nehniezdič. V roku 1998 "NE" - nehodnotený druh podľa uvedených kritérií z viacerých dôvodov. V roku 2001 "NE" - nehodnotený. V roku 2014 NA - (regionálne) nepríslušný. Trasochvost žltohlavý je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. . Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Trasochvost žltý

Trasochvost žltý (lat. "Motacilla flava") je malý sťahovavý vták z čeľade trasochvostovité. Obýva Palearktídu, severozápadnú Afriku a žije aj na Aljaške. Podľa Medzinárodnej únie na ochranu prírody a prírodných zdrojov trasochvost žltý patrí medzi najmenej ohrozené druhy, trend celkovej populácie je klesajúci, u Európskej populácii bol v rokoch 19802013 zaznamenaný mierny pokles. Podľa výsledkov paneurópskeho sčítania bežných druhov vtákov mal trend trasochvosta žltého v Európe za roky 1980 2017 mierny pokles.
Výskyt a stav na Slovensku.
Trasochvost žltý je sťahovavý, prilieta od polovice marca do polovice apríla, jesenná migrácia prebieha od polovice augusta a v septembri. Na Slovensku hniezdi v nižších nadmorských výškach do 
Odhadovaný počet hniezdiacich párov je 2 500 - 4 000. Veľkosť populácie i územie na ktorom sa vyskytuje vykazujú "mierny pokles" od 20 - 50%. Ekosozologický status v roku 1995 "R" - vzácny. V roku 1998 žiadny. V roku 2001 "LR" - menej ohrozený. V roku 2014 "LC" - menej dotknutý. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status. 
Trend početnosti trasochvosta žltého na Slovensku bol podľa sčítania bežných druhov vtákov v rokoch 2005 2009 neistý s pozitívnou tendenciou.
Hvizdák malý

Hvizdák malý alebo hvizdák pásavohlavý ("Numenius phaeopus") je druh vtáka z čeľade slukovité ("Scolopacidae"). Obýva boreálne a subarktické pásmo Holarktídy. Podľa Medzinárodnej únie na ochranu prírody a prírodných zdrojov hvizdák malý patrí medzi najmenej ohrozené druhy, trend celkovej populácie je klesajúci, za 40 rokoch bol zaznamenaný na severoamerickom kontinente štatisticky významný pokles populácií až o 84.7% (na ploche asi 50% ich areálu rozšírenia na kontinente).
Výskyt a stav na Slovensku.
Hvizdák malý je pravidelný jarný a nepravidelný jesenný transmigrant.
Ekosozologický status v roku 1995 "Im" - nezaradený migrant, resp. nehniezdič. V rokoch 1998, 2001 a 2014 žiadny. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status. 
Ochrana.
Je zákonom chránený, spoločenská hodnota je 1840,00 € (Vyhláška MŽP č. 579/2008 Z.z.).
Kotlina Ľadového plesa

Kotlina Ľadového plesa (, , ) je kotlina v hornej časti Zlomísk, nad jazerným prahom Ľadového plesa mengusovského, ohraničená juhozápadným vedľajším hrebeňom Západného železného štítu po Končistú a západným hrebeňom južného vrchola Končistej vo Vysokých Tatrách.
Topografia.
Dolina susedí:
Plesá.
Ľadové pleso mengusovské
Názov.
Názov kotline dalo Ľadové pleso mengusovské, ktoré leží v tieni okolitých štítov, je veľmi studené a býva do leta pokryté ľadom.
Hvizdák tenkozobý

Hvizdák tenkozobý ("Numenius tenuirostris") je druh vtáka z čeľade slukovité ("Scolopacidae"). Kriticky ohrozený druh, ktorého pravdepodobne posledné populácie hniezdia v Západnej Sibíri pri riekach Irtyš a Ob. Podľa Medzinárodnej únie na ochranu prírody a prírodných zdrojov hvizdák tenkozobý patrí medzi kriticky ohrozené druhy, trend celkovej populácie je klesajúci, predpokladaný počet jedincov žijúcich vo voľnej prírode je medzi 149.
Výskyt a stav na Slovensku.
Hvizdák tenkozobý je vzácny transmigrant, v 19. storočí bol pozorovaný 3 krát a to pri Šamoríne a pri Senných rybníkoch, posledné pozorovanie v 20. storočí pochádza tiež od Senných rybníkov z 25. septembra 1972.
Ekosozologický status v roku 1995 "Im" - nezaradený migrant, resp. nehniezdič. V rokoch 1998, 2001 a 2014 žiadny. Európsky ochranársky status "SPEC1" - druhy vyskytujúce sa v Európe, vyžadujúce celosvetovú ochranu ako globálne ohrozené, výskyt len počas ťahu. 
Ochrana.
Je zákonom chránený, spoločenská hodnota je 5990,00 € (Vyhláška MŽP č. 579/2008 Z.z.).
Belaňa tundrová

Belaňa tundrová (iné názvy sova biela, sova tundrová alebo sova snežná; lat. "Bubo scandiacus" staršie "Nyctea scandiaca") je druh vtáka z čeľade sovovitých ("Strigidae"). Obýva Holarktídu. Podľa Medzinárodnej únie na ochranu prírody a prírodných zdrojov belaňa tundrová patrí medzi zraniteľné druhy, celková populácia klesá kvôli klimatickým zmenám, predpokladaný vývoj ďalších troch generácií je pokles o 3049 % a možno aj viac. V rokoch 19702014 došlo k poklesu populácie v Kanade a v USA o 64 %. 
Opis.
Belaňa tundrová meria 52 –  a váži 1 350 – 2 153 g Je to veľká biela sova s okrúhlou hlavou a žltými očami. Bielu základnú farbu pokrývajú hnedé škvrny a vlnky. Vo všeobecnosti sú samce belšie a samice majú viac hnedých škvŕn. Samce majú priečne čiarky úzke, samice širšie. Šat mláďat je tmavý, sivohnedý. 
Hlas.
Belaňa tundrová sa ozýva štekavým „krow“, ktoré dopĺňa klokotavým „gogogogogogogogo“, samec má hlbšie tóny a samica vyššie. 
Výskyt a stav na Slovensku.
Veľmi vzácny zimný hosť. Odhadovaný počet zimujúcich jedincov 0 – 5. Ekosozologický status v roku 1995 "Im" – nezaradený migrant, resp. nehniezdič. V roku 1998, 2001 a 2014 žiadny. Európsky ochranársky status "SPEC3" – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" – zraniteľný druh.
Ochrana.
Je zákonom chránená, spoločenská hodnota je 3 000 € (Vyhláška MŽP č. 170/2021).
Všemohúci

Všemohúci () je americký komédiálno-dramatický seriál CBS založený na rovnomennom filme z roku 2011, ktorý sa v USA vysielal od 22. septembra 2015 do 26. apríla 2016. Na Slovensku mal seriál premiéru 12. septembra 2018 na Pluske.
Vysielanie.
Seriál mal v USA premiéru 22. septembra 2015 na stanici CBS. V Kanade sa seriál vysielal súčasne s americkou premiérou na stanici Global. V Brazílii sa serial vysielal od 1. októbra 2015 na stanici Space. V Austrálii mal seriál premiéru 11. októbra 2015 na stanici Network Ten. V Taliansku mal premiéru 3. januára 2016 na stanici Rai 2. V Spojenom kráľovstve a Írsku mal seriál premiéru 17. februára 2016 na stanici Sky One.
Kvetnica (dolina)

Kvetnica (dávnejšie Záhradka), (, , ) je časť Velickej doliny nad Večným dažďom vo Vysokých Tatrách. Nachádza sa v nadmorskej výške 
Chránená príroda.
Vznikla po ústupe ľadovca, ktorý zanechal nad Velickým plesom morénový val. Veľké ľadovcové jazero sa časom zmenšilo na súčasné Kvetnicové pliesko. Po dávnom jazere zostali sedimenty bohaté na humus, na ktorom vznikla jedna z najbujnejších vysokohorských tatranských botanických lokalít. Prispieva k tomu dolinou pretekajúci Velický potok, ktorý sa na čele morény mení na Velický vodopád vtekajúci do Velického plesa. V okolí Kvetnicového plieska rastie kamzičník rakúsky (Doronicum austriacum), mačucha cesnačkovitá (Adenostyles alliariae), starček (Senecio nemorensis), kýchavica biela Lobelova (Veratrum lobelianum Bernh), iskerník platanolistý (Ranunculus platanifolius), prilbica tuhá pravá a iné.
Táto časť Velickej doliny je prírodnou rezerváciou, ktorá je chránená pre "Veľmi labilný geosystém v strednej časti Vysokých Tatier s pestrým a bohatým zastúpením glaciálnych (i akumulačných - vzácne sú ózy) foriem georeliéfu na kryštaliniku a s mimoriadne pestrou montánnou až subniválnou vysokohorskou vegetáciou a faunou." V dávnych časoch sa v doline pásol dobytok a ovce.
Názov.
Poukazuje na bohatú vegetáciu horských lúk tejto lokality.
Botanický prínos.
Prvý dolinu v roku 1644 spomína kežmarský prírodovedec Dávid Fröhlich pod názvom Würtzgarten – záhrada korenín. Kvetnica upútala pozornosť v švédskeho botanika Görana Wahlenberga.
Plesá.
Kvetnicové pliesko
Turistika.
Dolinou vedie zeleno značkovaný turistický chodník z Tatranskej Polianky cez Poľský hrebeň () na Lysú Poľanu. Do doliny vedie žlto značená trasa zo Starého Smokovca, na ktorú sa pripája modro značená trasa z Tatranských Zrubov. Spodnou časťou doliny vedie Tatranská magistrála z Hrebienka alebo od Popradského plesa.
Majstrovstvá Ázie a Pacifiku v tchoukballe 2018

Majstrovstvá Ázie a Pacifiku v tchoukballe 2018 bol v poradí 8. turnaj majstrovstiev Ázie a Pacifiku v tchoukballe, ktoré organizuje Ázijsko-pacifická tchoukballová federácia (APTBF). Konal sa v dňoch od 6.8. júla 2018 v Singapure, za účasti rekordných 13 mužských a 10 ženských tímov. Nováčikmi turnaja boli mužské družstvá Kambodže a Srí Lanky a ženské družstvá Kambodže, Thajska a Vietnamu. Singapur organizoval ázijský šampionát druhýkrát, predtým hostil toto podujatie v roku 2010. Zápasy sa odohrali v Our Tampines Hub. Tituly obhájili obe družstvá Taiwanu.
Tento turnaj slúžil zároveň ako kvalifikácia ázijských družstiev na Majstrovstvá sveta 2019, ktoré organizuje Malajzia. Kvalifikovali sa na ne 4 najlepšie družstvá z mužskej kategórie.
Skaliarik púšťový

Skaliarik púšťový alebo skalárik púšťový (lat. "Oenanthe deserti") je malý vták z čeľade muchárovité. Obýva skalnaté a pieščité púštne oblasti Afriky a Ázie. Zaletuje aj do Európy, bol pozorovaný až na Škandinávskom polostrove. Podľa Medzinárodnej únie na ochranu prírody a prírodných zdrojov skaliarik púšťový patrí medzi najmenej ohrozené druhy, stavy celkovej populácie sú stabilné, v Európe má neznámy trend.
Výskyt a stav na Slovensku.
Prvé pozorovanie na Slovensku sa podarilo začiatkom novembra 2005 pri Piešťanoch. Novší záznam nie je ani v zozname vzácnych ornitologických pozorovaní podliehajúcich hláseniu Faunistickej komisii ani v zozname pozorovaní vzácnych a zriedkavých druhov vtákov. 
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Skaliarik okrový

Skaliarik okrový (iné názvy skaliarik belavý a skalárik okrový; lat. "Oenanthe hispanica") je malý vták z čeľade muchárovité. Obýva juhozápadnú Palearktídu. Podľa Medzinárodnej únie na ochranu prírody a prírodných zdrojov skaliarik okrový patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli.
Výskyt a stav na Slovensku.
Existuje zatiaľ jediné pozorovanie 2. mája 1997 od Stredy nad Bodrogom. Ekosozologický status v rokoch 1995, 1998, 2001 a 2014 žiadny. Európsky ochranársky status "SPEC2" - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Panamerické majstrovstvá v tchoukballe 2018

Panamerické majstrovstvá v tchoukballe 2018 bol v poradí 4. turnaj panamerických majstrovstiev v tchoukballe, ktoré organizuje Panamerická tchoukballová federácia (PATF) v spolupráci s Medzinárodnou tchoukballovou federáciou (FITB). Konal sa v dňoch od 19.21. júla 2018 v Concordii, v provincii Entre Ríos, v Argentíne, za účasti 4 mužských a 5 ženských tímov. Okrem seniorských kategórií sa odohrali aj kategórie dorastencov do 12 a do 15 rokov a kategória veteránov nad 40 rokov. Zápasy sa odohrali v aréne Gimnasio Capuchinos. Titul v mužskej kategórii obhájila Brazília, ktorá vo finálovom stretnutí zvíťazila nad Uruguajom. U žien titul zasa obhájil Uruguaj po finálovej výhre nad Brazíliou.
Tento turnaj slúžil zároveň ako kvalifikácia panamerických družstiev na Majstrovstvá sveta 2019, ktoré organizuje Malajzia. Kvalifikovali sa na ne 4 najlepšie družstvá z mužskej kategórie. Kedže sa piate družstvo z turnaja odhlásilo, postúpili všetky zúčastnené družstvá.
Ďumbier (národná prírodná rezervácia)

Ďumbier je národná prírodná rezervácia v správe štátnej ochrany prírody NAPANT.
Nachádza sa v katastrálnom území obce Liptovský Ján v okrese Liptovský Mikuláš v Žilinskom kraji. Územie bolo vyhlásené v roku 1973 na rozlohe 2043,76 ha. Ochranné pásmo nebolo určené. 
Rezervácia zahŕňa východné svahy Krakovej hole a Tanečnice, severné svahy Ďumbiera, vrch Štiavnicu a západné svahy Rovnej hole. Je súčasťou Národného parku Nízke Tatry. Chráneným územím prechádza modrá turistická značka vedúca z Liptovského Jána dolinou Štiavnica na Štefánikovu chatu.
Predmetom ochrany je: "Hlavný hrebeň a severné svahy nad závermi dolín Ludárová, Bystrá, Štiavnica s typickým glaciálnym reliéfom (kary, ľadové kotly) na prevažne žulovom podklade. Stanovištia horského, alpínskeho a subalpínskeho stupňa. Prevaha smreka nad bukom."
Michalovsko-košická pravoslávna eparchia

Michalovsko-košická pravoslávna eparchia je jednou z dvoch eparchií Pravoslávnej cirkvi v českých krajinách a na Slovensku na území Slovenska (druhou je Prešovská eparchia). Na čele tejto eparchie stojí od roku 2007 vladyka Juraj michalovsko-košický arcibiskup.
Michalovsko-košická eparchia vznikla 28. júla 1950 po prešovskom sobore (v tom čase ako Michalovská eparchia), kedy sa oddelila od prešovskej eprachie a jej prvým eparchom sa stal bývalý gréckokatolícky kňaz Alexander Michalič. Eparchia bola oddelená pre potreby slovenských a maďarských veriacich. Dňa 19. februára 2009 na návrh vladyku Juraja bola eparchia premenovaná na súčasný názov.
Majstrovstvá Európy v tchoukballe 2018

Majstrovstvá Európy v tchoukballe 2018 bol v poradí 8. turnaj majstrovstiev Európy v tchoukballe mužov a žien, ktoré organizuje Európska tchoukballová federácia (ETBF). Konal sa v dňoch od 2.5. augusta 2018 v Castellanze, v regióne Lombardsko, v Taliansku, za účasti 9 mužských a 9 ženských tímov. Taliansko bolo organizátorom európskeho šampionátu druhýkrát, keď predtým hostilo toto podujatie v roku 2003, v Rimini. Zápasy sa odohrali v 3 halách multišportovej arény Palaborsani di Castellanza s kapacitou hlavnej haly 1 650 divákov. Okrem seniorských kategórií sa od 27. do 30. júla uskutočnili aj turnaje v troch dorasteneckých kategóriách (U12, U15, U18). V oboch kategóriách získali tituly družstvá domáceho Talianska. V mužskej kategórii zvíťazili nad obhajcom prvenstva z , u žien zvíťazili rovnako nad držiteľom predchádzajúceho titulu zo .
Taliansko bolo vybrané za organizátora v hlasovaní FITB v septembri 2017, keď vyhralo pred ponukou Francúzska.
Tento turnaj zároveň slúžil ako kvalifikácia európskych družstiev na Majstrovstvá sveta 2019, ktoré organizuje Malajzia. Kvalifikovali sa na ne 4 najlepšie družstvá z mužskej kategórie.
Bitka pri Neuve Chapelle

Bitka pri Neuve Chapelle bola bitka medzi vojakmi Britského impéria a Nemeckého cisárstva na západnom fronte 1. svetovej vojny. Odohrala sa pri francúzskej obci Neuve Chapelle na severovýchode krajiny medzi 10. až 13. marcom 1915 a išlo o vôbec prvú väčšiu samostatnú britskú ofenzívu v rámci vojny.
Hlavným cieľom bitky bolo prelomiť nemecké obranné línie v oblasti, čo by umožnilo neskorší útok na Lille. Prechádzalo jej zhruba polhodinové intenzívne bombardovanie nemeckých zákopov navádzané prieskumnými lietadlami. Zaujímavosťou je, že v priebehu tejto krátkej doby minuli Briti viac delostreleckej munície, než sa minulo počas celej Búrskej vojny starej len 13 rokov.
V prvej fáze bitky sa britským jednotkám podarilo zaskočiť nepripravených Nemcov a preraziť ich predné línie. Nemci sa dali rýchlo na ústup, čo však Briti nevyužili, pretože kvôli pomalej komunikácii medzi veliteľmi a frontovou líniou (rádiové spojenie bolo v tejto fáze vojny stále raritou) sa ich postup zastavil. Nemci tento čas využili na vykopanie nových zákopov a povolanie čerstvých posíl. 
12. marca chceli britskí vojaci pokračovať v útoku, no namiesto toho museli čeliť nemeckej protiofenzíve o sile približne 16 tisíc mužov. Tú sa za cenu vysokých strát na oboch stranách podarilo odraziť. Na druhý deň sa Briti pokúsili o ďalší útok, ktorý však bol po necelých dvoch hodinách odvolaný a namiesto neho padlo rozhodnutie zabezpečiť oblasť a pripraviť sa na neskoršie útoky ďalej na sever.
13. marec tak predstavoval koniec bitky. Jej význam spočíval predovšetkým vo zvýšení dôveryhodnosti britskej armády a jej schopnosti viesť samostatné ofenzívy v očiach Francúzov, najmä francúzskych dôstojníkov. Poukázala tiež na biedny stav komunikácie, ktorej pomalosť už nezodpovedala rýchlo sa meniacim podmienkam na bojiskách 1. svetovej vojny.
Znásilnenie Belgicka

Znásilnenie Belgicka () je zaužívané označenie pre vojnové zločiny spáchané nemeckými vojskami na civilistoch počas invázie a následnej okupácie Belgicka cez 1. svetovú vojnu.
Neutralita Belgicka bola garantovaná Londýnskou dohodou z roku 1839 podpísanou Spojeným kráľovstvom, Pruskom a ďalšími piatimi európskymi krajinami. Nemecký Schlieffenov plán spred vojny však rátal s obídením francúzskej armády sústredenej predovšetkým na východných hraniciach Francúzska práve cez neutrálne Belgicko, čím by neutralitu Belgicka narušil. Nemecký kancelár Theobald von Bethmann Hollweg zmluvu týždeň po vypuknutí vojny označil za „zdrap papiera“.
V ten istý deň sa začala nemecká invázia do Belgicka. Počas nej a počas následnej okupácie sa tam nemecké vojská dopustili množstva zdokumentovaných prípadov násilnosti na belgickom civilnom obyvateľstve a na jeho majetku. Zabitých bolo 6 000 ľudí, ďalších 17 700 zahynulo následkom väznenia, deportácií a trestov smrti. Len v roku 1914 bolo zničených 25 000 domovov a ďalších budov v 837 obciach po celej krajine. Pred nemeckou armádou sa dalo na útek 1,5 milióna Belgičanov, čo v tom čase predstavovalo celú pätinu populácie.
Tieto udalosti rýchlo využili krajiny Dohody vo svojej vojnovej propagande na účely náboru vojakov. Neskôr tiež poslúžili aj ako jedna zo zámienok pre vstup Spojených štátov do vojny práve na strane spojeneckých krajín.
Tyrtaios zo Sparty

Tyrtaios () bol grécky lyrický (elegický) básnik v 7. storočí pred Kr.
Tyrtaios, iónsky elegický básnik zo 7. storočia ped Kr., bol možno pôvodne aténsky učiteľ (ale to je málo pravdepodobné, je tiež možné, že pochádzal z Milétu). Pred druhou messénskou vojnou (vypukla najskôr v polovici 7. stor. pred Kr.) žil v Sparte a povzbudzoval Sparťanov vojenskými piesňami v elegickom distichu, aby dobyli Messéniu, ktorá sa snažila zbaviť spartskej nadvlády. Alexandrijskí učenci na prelome 3. a 2. stor. pred Kr. rozdelili jeho básne do piatich kníh (papyrusových zvitkov). Písal pre Sparťanov a bol zakladateľom spartskej vojenskej poézie (zbásnil kódex vojenských a občianskych povinností Sparťanov). Tyrtaios zomrel okolo roku 637 pred Kr.
Z Tyrtaiovych diel sa do dnešných dní zachovalo len niekoľko fragmentov (necelých 200 veršov). V jeho elégiach sa striedal daktylsky hexameter (metrum epickej poézie) s pentametrom. Výraz "elegos" je možno odvodený od slova označujúceho "flautu", ktorá kedysi pravdepodobne doprevádzala prednes. Dĺžka týchto zachovaných fragmentov sa značne líši. Tri z týchto elegií sa nám zachovalo na papyrusoch (dva papyrusy zo staroegyptského mesta Oxyrhynchos "P. Oxy. 2824", "P. Oxy. 3316" a tretí papyrus "P. 11675" v "Hermopolise" (El-Ashmunein)) Ostatné texty sú známe z iných antických diel.
Tyrtaios, podobne ako Homér, píše o radosti víťazov a nešťastí porazených. Oslavuje hrdinskú smrť mladých bojovníkov v boji. Túto česť však, na rozdiel od Homéra, nedopraje iba bojovníkom - šľachticom, a zdôrazňuje, že môže byť dopriata každému. Udatní sú všetci občania Sparty, nie iba niektorí hrdinovia - už byť Sparťanom znamená patriť k elite. Vo svojej slávnej 9. elégii ide Tyrtaios ešte ďalej, keď píše, aby vydržali bojovať až do smrti, lebo cnosť (arété) muža nespočíva v dosiahnutých víťazstvách v zápase alebo behu, ani vo fyzickom vzhľade a sile, v literárnom talente, alebo v spoločenskom postavení, hoci by bol kráľom, ale vo vytrvalosti a zásluhách v boji.
&lt;Poem class = "odsadia" style = "font-style: italic"&gt;
"Zomrieť v prvých radoch je krásne, ak padne v boji
chrabrý, statočný muž, bojujúci za svoju vlasť.
Rodnú však opustiť obec a žírne domovské lány,
žobraním hľadať si chlieb najhoršie je zo všetkých bied ... "
&lt;/Poem&gt;
V tomto sa ukazuje vývoj od ideálu bojovníka - hrdinu v tradičnom podaní Homéra, k ideálu viac civilnému - k ideálu občana bojujúceho bok po boku s ostatnými občanmi v slávnej gréckej falange, k ideálu uzavretej občianskej spoločnosti gréckej polis. V tomto ohľade teda Tyrtaios nie je len hovorcom Sparty, ale všetkých gréckych mestských štátov.
Cesta II. triedy 580A (Slovensko)

Cesta II. triedy číslo 580A ("II/580A") je cesta II. triedy na Slovensku v okrese Nové Zámky v Nitrianskom kraji. Jej dĺžka je len 110 m. Tvorí spojku do obce Podhájska.
Majstrovstvá Afriky v tchoukballe 2018

Majstrovstvá Afriky v tchoukballe 2018 bol v poradí 5. turnaj majstrovstiev Afriky v tchoukballe, ktoré organizuje Africká tchoukballová konfederácia (CAT). Konal sa v dňoch od 16.18. augusta 2018 v Kampale, v Ugande, za účasti 5 tímov. Nováčikom turnaja bolo družstvo Maurícia. Titul obhájil Kamerun, ktorý vo finálovom stretnutí zvíťazil nad Rwandou.
Tento turnaj zároveň slúžil ako kvalifikácia afrických družstiev na Majstrovstvá sveta 2019, ktoré organizuje Malajzia. Kvalifikovali sa na ne 3 najlepšie družstvá.
Účastníci.
Poznámka: Číslo v zátvorke udáva umiestnenie v medzinárodnom rebríčku FITB k januáru 2017.
Dolnovážska niva

Dolnovážska niva je geomorfologický podcelok Podunajskej pahorkatiny. Tvorí pás územia medzi riekami Váh a Dudváh, medzi Novým Mestom nad Váhom a Sereďou. V povodí Dudváhu sa rozkladá Dudvážska mokraď, jediná geomorfologická časť územia.
Vymedzenie.
Podcelok leží v západnej časti Podunajskej pahorkatiny a susedí na severe s Trenčianskou kotlinou a Bielokarpatským podhorím (podcelky Považského podolia), západný okraj vymedzuje Trnavská pahorkatina a južným smerom sa tiahne Podunajská rovina. Na juhovýchode pokračuje Podunajská pahorkatina Nitrianskou pahorkatinou a východným smerom vytvára zreteľnú hranicu Inovecké predhorie (podcelok Považského Inovca).
Chránené územia.
Na území Dolnovážskej nivy leží niekoľko maloplošných chránených území:
Osídlenie.
Územie je stredne husto osídlené a ležia tu mestá Nové Mesto nad Váhom, Piešťany, Hlohovec a Sereď. Najmä na blízkych terasách sú archeologické náleziská pravekých a ranostredovekých osídlení, vrátane veľkomoravských dvorcov a hradísk.
Doprava.
Údoliami riek vedú dôležité komunikácie a Považie nie je výnimkou. Z juhozápadu vedie popri Váhu dôležitá medzinárodná cesta E 75 v trase diaľnice D1 (Bratislava – Trenčín – Žilina), v jej blízkosti vedie i cesta I/61 (Bratislava – Žilina) a železničná trať Bratislava – Žilina. Južnou časťou územia prechádza rýchlostná cesta R1 (Trnava – Nitra), v trase ktorej vedie E 58.
Pražská pravoslávna eparchia

Pražská pravoslávna eparchia je jedna z dvoch eparchií na území Česka (druhou je Olomoucko-brnianska eparchia) a zároveň je jednou z dvoch eparchií v rámci Pravoslávnej cirkvi v českých krajinách a na Slovensku, ktorej eparcha môže byť zároveň metropolitom, tou druhou je Prešovská eparchia. Na čele tejto eparchie stojí od roku 2015 Michal pražský arcibiskup.
História.
Súčasná eparchia je následníckou eparchiou Českej pravoslávnej eparchie, ktorá spadala pod jurisdikciu srbskej pravoslávnej cirkvi založenej v roku 1929. Jej členovia boli hlavne konvertiti z československej husitskej cirkvi a vedenie cirkvi prebral jej zakladateľ biskup Gorazd. Po jeho poprave nacistami bola eparchia ako aj celá cirkev v Československu zakázaná a prakticky zničená.
Eparchia bola obnovená až v roku 1945, kedy sa zároveň eparchia dostala pod jurisdikciu moskovského patriarchátu ako exarchát ruskej pravoslávnej cirkvi. V roku 1949 sa od nej oddelila Olomoucko-brnianska eparchia. Do roku 1992 boli pražskí biskupi zároveň metropolitami Pravoslávnej cirkvi v českých zemiach a na Slovensku, od roku 1992 môže byť metropolitom aj hlava Prešovskej eparchie.
Líbáš jako ďábel

Líbáš jako ďábel je situačná komédia z roku 2012. Režisérka je Marie Poledňáková. Ide o komédiu plnú zvratov sústredenú v deji na výrazné charaktery štyroch postáv zrelého veku. V hlavných úlohách účinkujú Oldřich Kaiser, Jiří Bartoška, Eva Holubová a Kamila Magálová. Odohráva sa v obrazovo bohatých kulisách Orientu.
Dej.
Známy spisovateľ Karel je konečne z bytu preč a žije si svoj život záletníka, ale niečo v živote začína strácať. Bohunka, bývalá manželka Františka, trpí stále ťažšími depresiami z odchodu svojho manžela. Obaja sa chcú k svojim expartnerom vrátiť. 
František a Helena chcú mať pokoj a pohodu a preto odlietajú na zaslúženú dovolenku do Maroka. Ale ani v Afrike sa im problémy nevyhnú, ich bývalí partneri vycítia ako sa im znova vkradnúť do života. Až v Maroku milenci musia podstúpiť veľkú skúšku ich lásky.
The Writing's On The Wall

The Writing's on the Wall je druhé štúdiové album americkej dievčenskej skupiny Destiny's Child, vydané 27. júla 1999 spoločnosťou Columbia Records. Album vydali Missy Elliott, Kevin "She'kspere" Briggs, Rodney Jerkins, Eric Nealante Phillips a Beyoncé, na ktorom hosťovala Missy Elliott a R B trio Next. Album vydal štyri singly, vrátane hitov ktoré sa umiestnili na prvých pričkach ako "Bills, Bills, Bills" a "Say My Name". Toto je posledné album s pôvodnou zostavou skupiny. Skupina získala kontrolu nad písaním a tvorením vlastných skladieb, ktoré úzko spolupracovali s producentom Ericom Nealante Phillipsom a speváčky a skladateľky Xscape Kandi Burrussovou. "Bills, Bills, Bills" a "Bug a Boo" patria medzi prvé skladby napísané a produkované skupinou.
Album debutovalo na šiestom mieste v americkom Billboard 200, 14. augusta 1999, s prvým týždenným predajom 132.000 kusov a neskôr vyvrcholil na piatom mieste 6. mája 2000. Destiny´s Child získalo šesť nominácií Grammy za najlepšiu R&amp;B Performance by Duo or Group with Vocals (dvakrát), Najlepšia skladba R&amp;B (dvakrát), Album Roka a Pieseň Roka.
6. novembra 2001 bolo "The Writing´s on the Wall" certifikované spoločnosťou RIAA 8 × Platinum a v Spojených štátoch predávalo viac ako 6 miliónov kópií. Časopis Billboard zaradil album "The Writing on the Wall" na 39.mieste v Top 200 Albumov Dekády.
Nitrianska niva

Nitrianska niva je geomorfologický podcelok Podunajskej pahorkatiny. Tvorí pás územia popri riekach Nitra, Bebrava a čiastočne i Radošinka a Nitrica.
Vymedzenie.
Nitrianska niva leží v strednej časti Podunajskej pahorkatiny a tvorí pás územia v povodí rieky Nitra a jej prítokov. Vedie od Bánoviec nad Bebravou a Partizánskeho cez Topoľčany a Nitru po severný okraj Nových Zámkov. V severnej polovici a na juhozápade je obklopená Nitrianskou pahorkatinou, južný okraj prechádza do Podunajskej roviny. Juhovýchodným smerom pokračuje Podunajská pahorkatina Hronskou pahorkatinou, Žitavskou nivou a Žitavskou pahorkatinou. V strednej časti v okolí Nitry susedí niva s pohorím Tribeč a jeho podcelkom Zobor, na severovýchode s podcelkom Rázdiel a v údolí Nitry susedí Oslianska kotlina (podcelok Hornonitrianskej kotliny). V údolí Nitrice sa Nitrianska niva dotýka Strážovských vrchov a jeho podcelku Nitrické vrchy.
Členenie.
Nitrianska niva sa delí na 3 geomorfologické časti:
Chránené územia.
Na území Nitrianskej pahorkatiny leží niekoľko maloplošných chránených území:
Osídlenie.
Najdôležitejšími mestskými sídlami v oblasti sú Nitra, Šurany, Topoľčany, Partizánske a Bánovce nad Bebravou. Najmä v južnej polovici sú na riečnych terasách archeologické náleziská pravekých a ranostredovekých osídlení, vrátane veľkomoravských dvorcov a hradísk. 
Doprava.
Dôležité komunikácie vedú najmä krajským mestom Nitra; od Trnavy na Zlaté Moravce vedie medzinárodná cesta E 58 v trase rýchlostnej cesty R1 a zo severu na juh vedie celým údolím rieky Nitra cesta I/64 (Prievidza – Nové Zámky). Na severe prechádza nivou cesta I/9 (Trenčín – Prievidza). Železničná doprava je zastúpená najmä regionálnymi traťami; zo západu na východ vedie trať Leopoldov – Kozárovce, Ponitrím potom trať do Prievidze s odbočkou do Trenčína.